PRIN ขายหุ้นกู้ 600 ลบ.อายุ 3 ปี ดอกเบี้ย 5.10% เปิดจอง 4-6 ส.ค.นี้
PRIN ขายหุ้นกู้ 600 ลบ.อายุ 3 ปี ดอกเบี้ย 5.10% เปิดจอง 4-6 ส.ค.นี้
5 ส.ค. 2558

บริษัท ปริญสิริ จำกัด (มหาชน) หรือ PRIN เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 600 ล้านบาท อายุ 3 ปี ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 5.10 ต่อปี เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 4-6 สิงหาคม 2558 ผ่าน บล.เอเชียพลัส และ ธนาคารซีไอเอ็มบี ไทย ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัทที่ “BBB-” แนวโน้มอันดับเครดิต “Developing” โดยบริษัท ทริสเรทติ้ง จำกัด เมื่อวันที่ 3 กรกฎาคม 2558 โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อใช้ในการดำเนินงานของบริษัท